επι βασιλεος κοτυος του ροιμηταλκα μηνος διονυσιου εν τριετηριδι εδοξε τοις θιασειταις διοδωρος δαματριου ειπε επειδη αριστων αριστωνος πατρος εων ευεργετα και κτιστα τας πολιος και φιλοτειμου του θιασου επαυξων μεν ουν τας του γεννασαντος αρετας δι[α]τελει ομοιαν τε επιδεικνυται ταν ιδιαν αιρεσιν ποτι τον δαμον εν παντι καιρω και κινδυνω σωζων και ευεργετων τους πολειτας και επανγελλομενος α[ε]ι τινος αγαθου παραιτιος [ε]σεισθαι [π]οτι τε τον θιασον τον παρ αμων ευνουν εαυτον ενπαρεχομενος και συνεπαυξων τας του διονυσου [τει]μας καιπερ ων πανταπασιν νεος μειζον ενδεικνυται το ποτι τους πολειτας φιλοδοξον παρα τους ταχ[ι]ον ευεργετησαι [προαι] προαιρηθεντας οπως ουν και οι θιασειται φαινωντα[ι] ταν ποτ αυτον ευνοιαν διατηρουντες και απομναμονευοντες [ταν] ποθ εαυτους γνησιοτατα και ταχιον [δεδωκοτες] πρατως τω πατρι αυτου τας [μεγιστας] τειμας παρα τους λοιπους [ευεργετας] νυν πρατως αυτου ποιησαμενου ταν αναγορε[υσιν] του στεφανου δια το αυτον τετειμασθα[ι] υπο του δαμου ταις ισαις τω πατρι τειμαι[ς δεδο]χθαι τοις θ[ια]σειταις στεφανουν κατα [πασαν συν]οδον και κατα πασαν αμεραν εν αις α[θροιζο]νται αριστωνα αριστωνος τον ευεργετ[α]ν του δαμου και φιλοτειμον του θ[ια]σ[ου] δεδοσθαι δε τον στεφανον εις το κα[τ] αιδιον ευεργεσιας μεν και αρετας ενεκεν τας εις τον δαμον ευνοιας δε και φιλοτειμιας τας εις τους θιασειτας ενγραψαι δ[ε] τους θιασειτας το ψαφιζμα τουτο εις τελαμωνα λευκου λιθου εως μηνος λυκηου των ξενικων διονυσιων και αναθεμεν εις τον επιφανεστατον του μυχου τοπον.
Scythia Minor — Kallatis (Mangalia) — 12-15 AD — RA 21 (1925) 264, 2 — Dacia 1 (1924) 139, 2
 12-15 AD 